﻿ PROIECT DE LECŢIE Propunător: Clasa Obiectul: Limba şi literatura română Subiectul: Ţara poveştilor, de Fănuş Neagu MOTIVAŢIA: Prin parcurgerea acestui text, elevii îşi vor consolida deprinderile de citire cursivă, conştientă şi expresivă, îşi vor aminti de lumea minunată a copilăriei care se împleteşte cu cea a basmului Textul prezentat pune în lumină un episod din viaţa unui copil care trăieşte în preajma bunicii şi este atât de captivat de basme şi poveşti încât pentru acesta lumea reală se transformă într-o lume de basm Realizând caracterizarea personajului principal elevii îşi vor putea exprima propria opinie cu privire la faptele sale, vor descoperi faptul că apa poate deveni un duşman atunci când nu suntem atenţi, dar vor aprecia curajul fetei care devine o adevărată eroină Va fi stimulată creativitatea copiilor şi dezvoltarea deprinderilor de exprimare orală şi scrisă CONDIŢII PREALABILE: Elevii trebuie să aibă formate: * deprinderi de citire corectă, conştientă şi fluentă; * deprinderi de a lucra individual şi pe grupe; * deprinderea de a scrie detaşat de ei înşişi un text; * deprinderi de caracterizare a unui personaj; * deprinderi de a formula întrebări şi răspunsuri OBIECTIVE OPERAŢIONALE: La sfârşitul lecţiei elevii vor putea: * să identifice titlul poveştii din care face parte fragmentul citit şi imaginea corespunzătoare; * să citească corect, fluent şi conştient textul lecturii; * să formuleze cât mai multe întrebări legate de conţinutul textului şi răspunsurile aferente pornind de la cuvintele CINE?; CE?; UNDE?; CÂND?; DE CE?; * să caracterizeze un personaj pe cele 4 axe propuse; * să scrie un anume tip de text pe o temă dată detaşându-se de ei înşişi EVALUAREA: - observarea sistematică a elevilor, analiza produselor activităţii: ciorchinele, răspunsul la întrebări, schema de analiză a personajului, produsele metodei R A F T RESURSE ŞI MANAGEMENTUL TIMPULUI: * Resurse materiale: textul-suport din manualul de limba română, clasa a IV-a, „Ţara poveştilor” după Fănuş Neagu; jetoane cu imagini din poveşti; fragmente din textele poveştilor; fişe de lucru * Resurse umane: 25 elevi (frontal, grupe de câte 4-5) * Resurse procedurale: activitatea dirijată de lectură, brainstorming, explozia stelară, schema de analiză a personajului, R A F T ; * Resurse temporale: 50 minute DESFĂŞURAREA LECŢIEI EVOCARE (10 min ): * ciorchine: „Ţara poveştilor”: Elevii vor extrage dintr-o cutie nişte jetoane pe care sunt notate fragmente din poveşti cunoscute de ei (anexa 1 a, b) Cel care extrage biletul trebuie să-l citească şi să recunoască titlul poveştii El alege şi imaginea corespunzătoare poveştii şi le aşază într-un ciorchine (anexa 2 a, b, c) REALIZAREA SENSULUI (20 min ): * explozia stelară: Elevii grupaţi în echipe de 4-5 au de alcătuit o listă de întrebări (Cine?, Ce?, Unde?, Când?, De ce?) Se procedează şi la răspunsul la aceste întrebări, chiar dacă numai selectiv (anexa 3) * schema de analiză a personajului: Personajul principal al textului este Bănică Se va trece la caracterizarea acestui personaj pe baza următoarele cerinţe (anexa 4): * Ce face el? * Ce gândeşte? Ce simte? * Ce cred alţii despre el? * Cum se schimbă el? REFLECŢIE (20 min ): * R A F T : Se realizează pe tablă un tabel cu 4 coloane: Rol – Auditoriu – Formă – Text: * la rubrica Rol se completează personajele textului; * la rubrica Auditoriu se completează alte personaje imaginate de elevi care ar putea apărea în text; * la rubrica Formă se trec formate posibile de comunicare (bilet, scrisoare, SMS, articol, reclamaţie, ştire, articol etc ); * la rubrica Temă se formulează tema comunicării (care trebuie să fie însoţită de un verb care să exprime clar scopul autorului) Elevii trebuie să se detaşeze de ei înşişi şi să se concentreze asupra audienţei, să-şi folosească imaginaţia şi să scrie cu convingere pe o anumită temă EXTENSIA: Se cere elevilor să-şi imagineze ca temă de casă un alt final al povestirii ANEXA 1 (a) ANEXA 1 (b) ANEXA 2 (a) ANEXA 2 (b) ANEXA 2 (c) ANEXA 3 – explozie stelară ANEXA 4 - schemă de analiză a personajului ANEXA 5 – R A F T RolAuditoriuFormăTemă 